ב"ל 3397-09.31 דצמבר 2014 - פסקדין
מיקומך באתר: עמוד ראשי >> חיפוש פסקי-דין >> ב"ל 3397-09.31 דצמבר 2014
ב"ל 3397-09.31 דצמבר 2014
מיכאל יושבאייב
עו"ד לנג הנתבע:
ביטוח לאומי – סניף ת"א
1.התובע עותר להציג למומחה שמונה את השאלות הבאות:
"שאלה מס' 1 –
1.בחוות דעתך ציינת כי לא הוכח פרט שיכול להצדיק אפשרות כי תנאי העבודה החמירו את המצב בנימוק כי לא הוכחו נזקים עצביים.
2.מצ"ב לעיונך תוצאות בדיקת EMG שביצע התובע בשנת 2005 וכפי הנראה לא עמדה בפניך בעת כתיבת חוות הדעת, לפיה נמצאה רדיקלופטיה ברגל שמאל {הפרעה בשורש העצב}, האם נכון שלאור ממצא זה בבדיקת ה- EMG ולאור קביעתך בחוות הדעת ומשנמצא כעת נזק עצבי הרי שניתן להכיר בהחמרה במצבו של התובע כתוצאה מתנאי העבודה?
שאלה מס' 2 –
3.אנא התייחסותך לאישור הרופא התעסוקתי לפיו לאור פגיעתו נאסרה על התובע המשך ביצוע עבודה הכרוכה בביצוע הרמת משאות כבדים ודורשת כיפופים רבים, האם נכון לאור אישור תעסוקתי זה כי המשך ביצוע עבודתו של התובע היה עלול להחמיר את מצבו הרפואי או להחיש את פגיעתו?
4.ככל שתשובתך שלילית, אנא הסברך בהיבט הקליני מדוע הרופאה התעסוקתית אסרה על התובע המשך ביצוע העבודה כאמור?
א.ברשימת העובדות צוין כי התובע נהג במלגזה ללא כיסא הידראולי תוך תחושת רטט, האם נכון כי רטט מעביר אנרגיה מכנית הגורמת לנזק לשלמות הרקמות ברמה המיקרוסקופית העלולה להשפיע על פגיעת גב?
ב.האם נכון כי עבודה בתנוחת כיפוף וביצע עבודה מאומצת {כמפורט ברשימת העובדות} יכולה לגרום לפגיעת גב?
ג.האם נכון שכאב גב (גם עקב פגיעת דיסק) אינו מתחיל בהכרח, בצורה חדה ויכול להיגרם כסטרס חוזר תעסוקתי?
ד.אנא התייחסותך למאמר שפורסם בעיתון הרפואה יולי 2005 היבטים תעסוקתיים של כאב גב תחתון, שלמה משה ומיכאל לוין. "הרפואה" – כרך 144, חוב' ז', יולי 2005.
מהמאמר עולה שכיחות גבוהה של כאב גב תחתון בקרב עובדים, בעיקר אלה העוסקים בעבודה גופנית קשה, ושכיחות זו גבוהה יותר בעקבות מאמץ גופני נשנה, בעבודה הקשורה בהפעלת רטט ממושך על הגב, ובעומסים חריגים המבוצעים בתנוחות מסוימות.
האם נכון אפוא שניתן לקשור בין פגיעת גב תחתון כפגיעה הנגרמת כתוצאה ממאמץ גופני נשנה?